text: құмбар лепсі өзенінің аңғарындағы құмды алқап. алматы облысы, сарқант ауданы, көкөзек ауылының солтүстігінде 16 км жерде орналасқан. =абсолюттік биіктігі= абсолюттік биіктігі 491 м. солтүстіктен шығысқа қарай доға тәріздес 20 км-ге созылған, енді жері 7-8 км шамасында. жер бедері ұялы жалды төбешіктерден тұрады. орта және жоғарғы төрттік кезеңінің шөгінділерінен түзілген. үлкен алтай көлі жатыр. құмбар бойында соленая және тағы да басқа қыстаулары орналасқан. =өсімдіктері= құм, сортаңды сұр топырақ жамылғысында сұр жусан, ши, ажырық аралас астық тұқымдас шөптесіндер, бұталар өседі. жыл бойы мал жайылымына пайдаланылады.